CELEX: 62017CN0049
Language: lt
Date: 2017-02-01 00:00:00
Title: Byla C-49/17: 2017 m. vasario 1 d. Østre Landsret (Danija) pateiktas prašymas priimti prejudicinį sprendimą byloje Koppers Denmark ApS/Skatteministeriet

10.4.2017   
            
            
               LT
            
            
               Europos Sąjungos oficialusis leidinys
            
            
               C 112/25
            
         2017 m. vasario 1 d.Østre Landsret (Danija) pateiktas prašymas priimti prejudicinį sprendimą byloje Koppers Denmark ApS/Skatteministeriet
   
   (Byla C-49/17)
   (2017/C 112/35)
   Proceso kalba: danų
   
      Prašymą priimti prejudicinį sprendimą pateikęs teismas
   
   
      Østre Landsret
   
   
      Šalys pagrindinėje byloje
   
   
      Ieškovė: Koppers Denmark ApS
   
   
      Atsakovė: Skatteministeriet
   
   
      Prejudiciniai klausimai
   
   
               1.
            
            
               Ar 2003 m. spalio 27 d. Tarybos direktyvos 2003/96/EB, pakeičiančios Bendrijos energetikos produktų ir elektros energijos mokesčių struktūrą (1), 21 straipsnio 3 dalis turi būti aiškinama taip, kad įmonėje pagamintų energetikos produktų naudojimas kitų energetikos produktų gamybai joje atleidžiamas nuo mokesčių tuomet, kai tokioje situacijoje, kaip nagrinėjama pagrindinėje byloje, pagaminti energetikos produktai nenaudojami kaip variklių degalai arba krosnių kuras?
            
         
               2.
            
            
               Ar 2003 m. spalio 27 d. Tarybos direktyvos 2003/96/EB, pakeičiančios Bendrijos energetikos produktų ir elektros energijos mokesčių struktūrą, 21 straipsnio 3 dalis turi būti aiškinama taip, kad valstybė narė gali apriboti atleidimo nuo mokesčių taikymo sritį tiek, kad ji apimtų tik energetikos produktų, skirtų gaminti ekvivalentiškus energetikos produktus (t. y. tokius energetikos produktus, kurie, kaip ir naudojami energetikos produktai, taip pat apmokestinami), naudojimą?
            
         
      (1)  2003 m. spalio 27 d. Tarybos direktyva 2003/96/EB, pakeičianti Bendrijos energetikos produktų ir elektros energijos mokesčių struktūrą (OL L 283, 2003, p. 51; 2004 m. specialusis leidimas lietuvių k., 9 sk., 1 t., p. 405).